ריי דונובן

ריי דונובן (באנגלית: Ray Donovan) היא סדרת דרמת פשע בכיכובם של לייב שרייבר וג'ון ווייט. הסדרה נוצרה על ידי אן בידרמן עבור רשת Showtime. העונה הראשונה בת 12 הפרקים עלתה לאוויר לראשונה ב-30 ביוני 2013. הפרק הראשון שבר שיאי צפייה והפך לפיילוט הנצפה ביותר של רשת Showtime בכל הזמנים. ב-16 ביולי 2013 חידשה רשת Showtime את הסדרה לעונה שנייה שעלתה לשידור במהלך 2014. העונה השלישית עלתה לאוויר ביולי 2015. העונה הרביעית של הסדרה עלתה לשידור ב-26 ביוני 2016. העונה החמישית של הסדרה עלתה באוגוסט 2017. העונה השישית עלתה לשידור ב-28 באוקטובר 2018. העונה השביעית והאחרונה של הסדרה עלתה ב-17 בנובמבר 2019. עלילת הסדרה ממוקמת בלוס אנג'לס, קליפורניה, כשריי דונובן (לייב שרייבר), במקור מדרום בוסטון, הוא "מסדר" (פיקסר) של משרד עורכי הדין הגדול "גולדמן ודרקסלר" שמייצג את כלל העשירים והמפורסמים של לוס אנג'לס. ריי מתמודד עם בעיות מבית בדמות אביו מיקי דונובן (ג'ון ווייט) שמשתחרר באופן בלתי צפוי מהכלא וסוכני FBI מנסים "להפיל" את ריי ואת שותפיו. משפחתו של ריי, ושני אחיו בפרט, טרי דונובן (אדי מארסן) ובאנצ'י דונובן (דאש מיהוק) מסתירים סודות אישיים ואפלים מעברם וגם את האמת בנוגע למאסרו של אביהם, מיקי. בנוסף מתמודד ריי עם בעיות אמון עם אשתו אבי דונובן (פאולה מלקומסון) ועם ילדיו המתבגרים בריג'יט דונובן (קריס דורסי) וקונור דונובן (דבון בגבי). לייב שרייבר – ריימונד "ריי" דונובן פאולה מלקומסון – אבי דונובן, אשתו של ריי אדי מארסן – טרנס "טרי" דונובן, אחיו של ריי, חולה במחלת פרקינסון דאש מיהוק – באנצ'י דונובן, אחיו של ריי, אלכוהוליסט משוקם ומגדיר עצמו כאנורקס מיני ג'ון ווייט – מיקי דונובן, אביו של ריי סטיבן באואר – אבי, יד ימינו של ריי, לוחם צה"ל וסוכן מוסד לשעבר קתרין מוניג – לנה, יח"צנית ומזכירה העובדת עבור ריי פוץ' הול – דריל דונובן, אחו למחצה מאביו של ריי, מתאגרף מתחיל נודע בכינוי "האירי השחור" קריס דורסי – בריג'יט דונובן, בתו של ריי דבון בגבי – קונור דונובן, בנו של ריי אליוט גולד – עזרא גולדמן, המנטור והבוס של ריי פיטר ג'ייקובסון – לי דרקסלר, שותפו העסקי של עזרא דניס קרוסבי – דב, פילגשו של עזרא אליסה דיאז – תרזה (עונות 3-6) אמבייר צ'יילדרס – אשלי רוקר ג'וש פייס – סטו פלדמן שריל לי ראלף – קלודט אוסטין ניקולס – טומי ווילר ברוק סמית' – פרנסס מיכאל מקגריידי – פרנק פרנק וויילי – ואן מילר (עונה 1) ג'ונתן שק – שון ווקר ג'יימס וודס – פטריק "סולי" סאליבן קרייג ריצ'י שינק – אחיינו של סולי רוזנה ארקט – לינדה (עונה 1) אוקטביוס ג'יי ג'ונסון – מרווין גרהאם רוג'רס – סמיתי (עונה 5, 6) ביוני 2013 הסדרה הייתה מועמדת ל"פרס בחירת מבקרי הטלוויזיה" בקטגוריה "הסדרה החדשה הטובה ביותר". בדצמבר 2013 הסדרה הרוויחה 2 מועמדויות לפרס גלובוס הזהב: שרייבר היה מועמד לפרס "השחקן הראשי הטוב ביותר בסדרת דרמה" ואילו ג'ון ווייט זכה בפרס "השחקן הטוב ביותר בסדרת טלוויזיה". אתר האינטרנט הרשמי של ריי דונובן ריי דונובן, ברשת החברתית אקס (טוויטר) "ריי דונובן", במסד הנתונים הקולנועיים IMDb (באנגלית) "ריי דונובן", באתר Rotten Tomatoes (באנגלית) "ריי דונובן", באתר Metacritic (באנגלית) "ריי דונובן", באתר Hulu סדרות (באנגלית) "ריי דונובן", במסד הנתונים הקולנועיים KinoPoisk (ברוסית) האתר הרשמי של הסדרה לירון סיני, "ריי דונובן": מסקרנת אבל מעצבנת, באתר ynet, 8 באוקטובר 2013 דרור שר, לא כולם אוהבים את ריי, באתר טיים אאוט, ‏23 באוקטובר 2013 יוני בינרט, התחלות ישנות: "ריי דונובן" דרמטית אבל לא מחדשת, באתר ynet, 19 באוגוסט 2017 TV Ratings: 'Ray Donovan' Premiere Tops 'Homeland' With Showtime Record, 1 ביולי 2013. Ray Donovan on Showtime, SHO.com THE BTJA ANNOUNCES ICON AWARD RECIPIENT AND MOST EXCITING NEW SERIES HONOREES, 10 ביוני 2013.